/* KOM/2011/0781 v konečnom znení */ SPRÁVA KOMISIE RADE o uplatňovaní nariadenia Rady č. 300/76, naposledy zmeneného a doplneného nariadením č. 1873/2006 (o práci na zmeny), nariadenia Rady č. 495/77, naposledy zmeneného a doplneného nariadením č. 1945/2006 (o pracovnej pohotovosti), a nariadenia Rady č. 858/2004 (o mimoriadne náročných pracovných podmienkach) v inštitúciách v roku 2010





SPRÁVA KOMISIE RADE o uplatňovaní nariadenia Rady č. 300/76, naposledy zmeneného a doplneného nariadením č. 1873/2006 (o práci na zmeny), nariadenia Rady č. 495/77, naposledy zmeneného a doplneného nariadením č. 1945/2006 (o pracovnej pohotovosti), a nariadenia Rady č. 858/2004 (o mimoriadne náročných pracovných podmienkach) v inštitúciách v roku 2010 Úvod V nariadeniach Rady o pracovnej pohotovosti (č. 495/77) a o mimoriadne náročných pracovných podmienkach (č. 858/2004) sa vyžaduje od Komisie, aby pravidelne predkladala Rade správy o počte úradníkov a ostatných zamestnancov v každej kategórii, ktorí poberajú príspevky uvedené v príslušných nariadeniach, a o celkových súvisiacich výdavkoch. Táto správa vychádza z údajov posledného ukončeného roka, ktoré boli k dispozícii v čase jej prípravy, a týka sa roku 2010. Správa pokrýva všetky inštitúcie a v záujme úplnosti obsahuje tie isté informácie aj o využívaní práce na zmeny (nariadenie Rady č. 300/76). Príspevok za prácu na zmeny Právnym základom tohto príspevku sú článok 56a služobného poriadku a nariadenie Rady č. 300/76 z 9. februára 1976, naposledy zmenené a doplnené nariadením Rady č. 1873/2006 z 11. decembra 2006. Vyplácanie príspevku sa obmedzuje na úradníkov a ostatných zamestnancov platených z rozpočtových prostriedkov na výskum a zamestnaných: - v zariadení Spoločného výskumného strediska (SVC) alebo - v rámci nepriamej akcie alebo platených z prevádzkových rozpočtových prostriedkov a zamestnaných: - na oddelení informačných a komunikačných technológií (IKT), - na oddelení zabezpečujúcom bezpečnosť a ochranu, - v telefónnej ústredni/informačnom útvare alebo na recepcii, - na oddelení poskytujúcom podporu operáciám v oblasti spoločnej zahraničnej a bezpečnostnej politiky (SZBP)/spoločnej bezpečnostnej a obrannej politiky (SBOP) alebo koordinačným opatreniam v prípadoch núdzového stavu a krízy alebo - zamestnaných na účely prevádzky alebo kontroly technických zariadení. Stanovené sú štyri sadzby mesačného príspevku (údaje za rok 2010): - sadzba č. 1: práca na dve zmeny okrem víkendu: 382,17 EUR, - sadzba č. 2: práca na dve zmeny vrátane práce v noci a cez víkend: 576,84 EUR, - sadzba č. 3: práca v 24-hodinovej prevádzke okrem víkendu: 630,69 EUR, - sadzba č. 4: práca v 24-hodinovej prevádzke sedem dní v týždni: 859,84 EUR. V nasledujúcej tabuľke sú uvedené počty príspevkov priznané jednotlivými inštitúciami v roku 2010. Počet poberateľov príspevku podľa sadzieb: Inštitúcia | Sadzba č. 1 | Sadzba č. 2 | Sadzba č. 3 | Sadzba č. 4 | Spolu | 382,17 | 576,84 | 630,69 | 859,84 | Komisia | 20 | 29 | 8 | 57 | 114 | – z toho Spoločné výskumné centrum: | 0 | 29 | 8 | 22 | 59 | Rada | 60 | 0 | 0 | 46 | 106 | Parlament | 23 | 0 | 0 | 0 | 23 | Súdny dvor | Dvor audítorov | Európsky hospodársky a sociálny výbor (EHSV) | Výbor regiónov (VR) | Európsky dozorný úradník pre ochranu údajov (EDPS) | Európsky ombudsman | Spolu | 103 | 29 | 8 | 103 | 243 | Počet poberateľov príspevku (úradníkov/dočasných zamestnancov a zmluvných zamestnancov): Inštitúcia | AD | AST | Zmluvní zamestnanci | Spolu | FS I | FS II | FS III | FS IV | Komisia | 10 | 86 | 14 | 0 | 4 | 0 | 114 | – z toho SVC: | 9 | 43 | 5 | 0 | 2 | 0 | 59 | Rada | 0 | 106 | 0 | 0 | 0 | 0 | 106 | Parlament | 0 | 22 | 0 | 1 | 0 | 0 | 23 | Súdny dvor | Dvor audítorov | EHSV | Výbor regiónov | EDPS | Európsky ombudsman | Spolu | 10 | 214 | 14 | 1 | 4 | 0 | 243 | Počet poberateľov príspevku podľa zamestnania: Inštitúcia | SVC | Nepriame akcie | IKT | Bezpečnosť | Ústredňa/ recepcia | SZBP/ SBOP | Technické zariadenia | Spolu | Komisia | 59 | 0 | 9 | 26 | 7 | 0 | 13 | 114 | – z toho SVC: | 59 | 0 | 0 | 0 | 0 | 0 | 0 | 59 | Rada | 0 | 0 | 0 | 82 | 0 | 24 | 0 | 106 | Parlament | 0 | 0 | 0 | 0 | 23 | 0 | 0 | 23 | Súdny dvor | Dvor audítorov | EHSV | Výbor regiónov | EDPS | Európsky ombudsman | Spolu | 59 | 0 | 9 | 108 | 30 | 24 | 13 | 243 | Príspevok za pracovnú pohotovosť Právnym základom tohto príspevku sú články 55 a 56b služobného poriadku a nariadenie Rady č. 495/77 z 8. marca 1977, naposledy zmenené a doplnené nariadením Rady č. 1945/2006 z 11. decembra 2006. Vyplácanie príspevku sa obmedzuje na úradníkov a ostatných zamestnancov platených z rozpočtových prostriedkov na výskum a zamestnaných: - v zariadení Spoločného výskumného strediska (SVC) alebo - v rámci nepriamej akcie alebo platených z prevádzkových rozpočtových prostriedkov a zamestnaných: - na účely prevádzky alebo kontroly technických zariadení, - na oddelení zabezpečujúcom bezpečnosť a ochranu, - na oddelení informačných a komunikačných technológií (IKT), - na oddelení poskytujúcom podporu operáciám v oblasti spoločnej zahraničnej a bezpečnostnej politiky (SZBP)/spoločnej bezpečnostnej a obrannej politiky (SBOP) alebo koordinačným opatreniam v prípadoch núdzového stavu a krízy alebo - v rámci zariadenia vytvoreného na účely poskytovania pomoci členským štátom 24 hodín denne a 7 dní v týždni („ČŠ 24/7“). Príspevok za pracovnú pohotovosť je vyjadrený v bodoch. Počet bodov za hodinu skutočne vykonanej pracovnej pohotovosti predstavuje: - pracovná pohotovosť doma počas pracovného dňa: 2,15 bodu, - pracovná pohotovosť doma cez víkend: 4,3 bodu, - pracovná pohotovosť na pracovisku počas pracovného dňa: 11 bodov, - pracovná pohotovosť na pracovisku cez víkend: 22 bodov. Každý bod zodpovedá 0,032 % základného platu úradníka v prvej platovej triede na prvom stupni (= 0,85 EUR v roku 2010). Počet poberateľov príspevku podľa druhu pracovnej pohotovosti: Inštitúcia | Doma | Doma a na pracovisku | Na pracovisku | Spolu | Komisia | 214 | 125 | 34 | 373 | – z toho SVC: | 175 | 15 | 34 | 224 | Rada | 76 | 0 | 0 | 76 | Parlament | Súdny dvor | Dvor audítorov | 2 | 0 | 2 | 4 | EHSV | Výbor regiónov | EDPS | Európsky ombudsman | Spolu | 292 | 125 | 36 | 453 | Počet poberateľov príspevku (úradníkov/dočasných zamestnancov a zmluvných zamestnancov): Inštitúcia | AD | AST | Zmluvní zamestnanci | Spolu | FS I | FS II | FS III | FS IV | Počet poberateľov príspevku podľa zamestnania: Inštitúcia | SVC | Nepriame akcie | Technické zariadenia | Bezpečnosť | IKT | SZBP/SBOP | ČŠ 24/7 | Spolu | Parlament | Súdny dvor | Dvor audítorov | 4 | 4 | EHSV | Výbor regiónov | EDPS | Európsky ombudsman | Spolu | 224 | 0 | 43 | 55 | 60 | 33 | 38 | 453 | Príspevok za mimoriadne náročné pracovné podmienky Právnym základom tohto príspevku sú články 56c služobného poriadku a nariadenie Rady č. 858/2004 z 29. apríla 2004, ktorým sa nahradilo a doplnilo nariadenie Rady č. 1799/72. Príspevok za mimoriadne náročné pracovné podmienky je vyjadrený v bodoch za hodinu skutočne vykonanej práce a závisí od rôznych osobitných pracovných podmienok súvisiacich s „bezpečnosťou jednotlivcov“, „pracoviskom“ a s „charakterom práce“. Počet bodov sa pohybuje od 2 bodov, napríklad pri priemernej hladine hluku presahujúcej 85 decibelov, do maximálne 50 bodov v prípade úradníka, ktorý nosí samostatný ochranný odev proti ohňu. Každý bod zodpovedá 0,032 % základného platu úradníka v prvej platovej triede na prvom stupni (= 0,85 EUR v roku 2010). Inštitúcia | AD | AST | Zmluvní zamestnanci | Spolu | FS I | FS II | FS III | FS IV | Komisia | 31 | 174 | 8 | 1 | 18 | 0 | 232 | – z toho SVC: | 31 | 166 | 1 | 1 | 18 | 0 | 217 | Rada | Parlament | Súdny dvor | Dvor audítorov | EHSV | Výbor regiónov | EDPS | Európsky ombudsman | Spolu | 31 | 174 | 8 | 1 | 18 | 0 | 232 | Dotknuté útvary a dôvody využívania Európsky parlament, Rada a Komisia využívajú tieto osobitné pracovné podmienky a vyplácajú zodpovedajúce príplatky už niekoľko rokov. Z informácií získaných v tomto roku vyplýva, že Dvor audítorov zaviedol v roku 2010 pracovnú pohotovosť. Až doteraz poskytovala príspevok za mimoriadne náročné pracovné podmienky iba Komisia v Spoločnom výskumnom centre a v Úrade pre infraštruktúru a logistiku v Bruseli (OIB). Dôvody využívania práce na zmeny Komisia: V rámci Komisie má najväčšiu potrebu využívať tento typ organizácie práce SVC (59 z celkového počtu 114 evidovaných osôb v Komisii), a to najmä z technických dôvodov. V roku 2010 vykonávalo prácu na zmeny na ostatných GR (prevádzkový rozpočet) 55 osôb pri výkone nasledujúcich typov práce: - bezpečnosť a prevencia: 26 - technické zariadenia: 13 - informačné a komunikačné technológie (IKT): 9 - telefón/recepcia: 7 V Komisii sa uplatňujú všetky štyri sadzby (typy príspevkov), najmä sadzby č. 2 a 4, pričom sadzba č. 4 (práca na zmeny) sa používa najmä na bezpečnostných oddeleniach. Rada: V roku 2010 sa príspevky za prácu na zmeny v Rade vyplácali v 106 prípadoch. Tieto príspevky sa využívajú výlučne v oblasti bezpečnosti a prevencie a v oblasti SZBP/SBOP. Práca na zmeny má buď podobu dvojzmenného systému (sadzba č. 1), alebo nepretržitej 24-hodinovej prevádzky (sadzba č. 4). Európsky parlament: Európsky parlament využíva prácu na zmeny od roku 2008. V roku 2010 sa príspevky za prácu na zmeny v Európskom parlamente vyplácali v 23 prípadoch. Tieto príspevky sa používajú výlučne v oblasti telefonických služieb/recepcie. Prevádzkuje sa tu dvojzmenný systém (sadzba č. 1). Dôvody využívania pracovnej pohotovosti Komisia: V roku 2010 Komisia vyplácala príspevky za pracovnú pohotovosť 373 zamestnancom, z ktorých približne 60 % (224) pracovalo v jednom z výskumných centier. Dôvody pracovnej pohotovosti väčšinou súvisia – podobne ako v predošlých rokoch – s bezpečnosťou a ochranou a siahajú od požiarnej služby cez kontrolu žiarenia až po ochranu proti žiareniu a niektoré technické služby. Vo väčšine prípadov sa pracovná pohotovosť SVC vykonáva doma, s výnimkou jeho pobočiek v Ispre a v Karlsruhe, kde sa pohotovosť zabezpečuje na pracovisku alebo doma aj na pracovisku. Na ostatných generálnych riaditeľstvách Komisie je pracovná pohotovosť spojená najmä s bezpečnosťou, technickými zariadeniami a IT službami, ako aj s pomocou členským štátom. V porovnaní s rokom 2009 dochádza k významnému nárastu využívania pohotovostných služieb v oblasti informačných a komunikačných technológií (IKT) a zároveň k zníženiu ich využívania v oblasti bezpečnosti a v SVC. Vo všeobecnosti zostáva úroveň využívania pohotovostných služieb stabilná. Rada: V roku 2010 Rada vyplatila príspevok za pracovnú pohotovosť 76 zamestnancom. Títo zamestnanci pracovali v oblasti obsluhy a kontroly technických zariadení, na bezpečnostných oddeleniach a na oddeleniach podpory SZBP/SBOP. Pracovná pohotovosť sa zabezpečovala výlučne z domu. Dvor audítorov: V roku 2010 Dvor audítorov zaviedol službu pracovnej pohotovosti v oblasti informačných a komunikačných technológií (IKT). Dôvody využívania príspevku za mimoriadne náročné pracovné podmienky Komisia: Komisia je jedinou inštitúciou, ktorá v roku 2010 využila túto možnosť. Úrad pre infraštruktúru a logistiku v Bruseli (OIB) zaviedol túto možnosť v roku 2008 v jednom zo svojich oddelení (oddelenie reprodukcie). Okrem toho ju už využívalo Spoločné výskumné centrum. Pokiaľ ide o kritériá vymedzujúce mimoriadne náročné pracovné podmienky, uplatnili sa všetky tri kategórie ustanovené nariadením, v rámci ktorých vzniká nárok na príspevok, t. j.: a) bezpečnosť jednotlivcov (napr. nosenie nepohodlného špeciálneho ochranného odevu); b) pracovisko (napr. vysoká hladina hluku, nebezpečné miesta) a c) charakter práce (napr. manipulácia s žieravými látkami). V roku 2010 bol celkový počet hodín odpracovaných v takýchto podmienkach rozdelený takto: 63 129 hodín – bezpečnosť jednotlivcov, 128 204 hodín – pracovisko a 19 724 hodín – charakter práce. Rozpočtové výdavky podľa inštitúcií a príspevkov (v EUR) Inštitúcia | Práca na zmeny | Pracovná pohotovosť | Mimoriadne náročné pracovné podmienky | Spolu | Komisia | 738 206,78 | 1 727 377,36 | 586 841,02 | 3 052 425,16 | – z toho SVC: | 295 513,01 | 676 593,16 | 555 738,93 | 1 527 845,10 | Rada | 694 513,03 | 174 440,03 | 868 953,06 | Parlament | 97 242,76 | 97 242,76 | Súdny dvor | Dvor audítorov | 497,75 | EHSV | Výbor regiónov | EDPS | Európsky ombudsman | Spolu | 1 529 962,57 | 1 902 315,14 | 586 841,02 | 4 019 118,73 | V roku 2010 výdavky spolu, t. j. suma vynaložená na všetky tri typy príspevkov vo všetkých európskych inštitúciách spolu, o niečo presiahli sumu 4 mil. EUR.